open-index/open-wikipedia-markdown huggingface dataset:
פרץ

## הערות שוליים

קטגוריה:שמות משפחה
קטגוריה:שמות משפחה עבריים
קטגוריה:שמות פרטיים עבריים לגברים
דקת קשת

**דקת קשת** או **דקת מעלה** (Minute Of Arc-MOA) היא החלק ה-1/60 של מעלה. במעגל 21,600 דקות קשת. הדקה מסומנת בתו ' (בעברית **תג**). לדוגמה, זווית בת ארבע מעלות ושלוש דקות תסומן '4°3.

הואיל ודקת קשת היא גודל זוויתי קטן, היא משמשת במדידת זוויות מדויקות, כמו מדידת זווית סטיה זעירה מקו ישר שתבוא לידי ביטוי רק לאחר מרחק רב מתחילת הסטיה. מדידת סטיה זעירה שכזו נפוצה, למשל, לצורך מתן מידה לדיוק ירי רובה (אז היא ידועה יותר בראשי התיבות האנגליים MOA), למדידת סטייה של חלליות, מכשור אסטרונומי וכדומה.

לצורך דיוק רב יותר, מחולקת דקת קשת ל-60, וכל חלק 1/60 של דקת קשת נקרא **שניית קשת** ומסומן בתגיים ″ . לדוגמה, 0.5 דקת קשת היא 30 שניות קשת, או '0.5 = "30.

## דוגמאות

דוגמה לשימוש בדקת קשת לציון מידת הדיוק של כלי ירייה היא רובה צלפים שהדיוק שלו מוגדר כ-0.5 דקת קשת. משמעות הנתון היא שהסטייה המרבית של הקליעים מנקודת הפגיעה המשוערת תהיה החלק ה-0.5/60, כלומר 1/120, של זווית בת מעלה אחת. במרחק 100 מטר שקול פיזור זוויתי כזה לפיזור של 1.454 ס"מ סביב נקודת הפגיעה. במערכת היחידות הבריטית קל יותר לתרגם את דיוק הרובה מדקות קשת לגודל : ברובה בעל דיוק של דקת קשת אחת (1 MOA), תהיה הסטייה המרבית של הקליעים מנקודת הפגיעה המשוערת כ-1 אינץ' במרחק של 100 יארד.

באסטרונומיה משתמשים בדקת קשת לציון הגודל הזוויתי של גרמי שמיים שונים ושל המרחק הנצפה בין גרמי שמיים סמוכים. כך למשל, לירח ולשמש קוטר זוויתי של כ-30 דקות קשת (חצי מעלה), לגלקסיית הסומבררו אורך זוויתי של כ-9 דקות קשת ולנוגה קוטר זוויתי שמגיע למעט יותר מדקת קשת כשהוא בקרבה מרבית לכדור הארץ. המרחק הזוויתי בין הכוכבים הסמוכים מיזר ואלקור הוא כ-12 דקות קשת, המרחק הזוויתי בין בני הזוג α<sup>2</sup> במאזניים ו-α1 במאזניים הוא כ-4 דקות קשת והמרחק הזוויתי בין גלקסיית אנדרומדה ובין גלקסיית הלוויין שלה M32 הוא כ-22 דקות קשת.

## קישורים חיצוניים

* 

## ביאורים

קטגוריה:יחידות מידה: זווית
קטגוריה:60 (מספר)
אשכולית

שמאל|250px|ממוזער|אשכוליות על העץ
ה**אשכולית** (שם מדעי: *Citrus* × *paradisi*) היא אחת מפירות ההדר.

עץ האשכולית הוא סובטרופי, ירוק עד ומגיע לרוב לגובה של 5–6 מטרים, למרות שהוא יכול להגיע לגובה של 13–15 מטרים. עץ זה הוא בעל נוף מעוגל ממשפחת הפיגמיים. גדל בארץ בפרדסים ובגינות. העלים דמויי אזמל, ובחיקם קוצים קטנים וחדים. הפרחים לבנים, ערוכים רוב הפעמים באשכולות. הפרי גדול, כדורי או פחוס, וקליפתו צהובה. האשכולית פורחת בקיץ, בחודשים יולי-ספטמבר, והפרי מבשיל בחורף, בחודשים פברואר-מאי.

## מקור הפרי
עץ האשכולית הוא הכלאה של תפוז מג'מייקה ופומלה אינדונזי. ההכלאה נעשתה לראשונה במאה ה-18 באי ברבדוס. התיעוד הראשון של הפרי הוא מ-1750. האגדה מספרת כי מלח אנגלי בשם "קפטן שדוק" הביא לג'מייקה זרעי פומלה וגידל את העץ לראשונה (הפומלה נקרא באנגלית שדוק על שם מלח זה). ב-1823 הביאו מהפרי לפלורידה.

בארץ ישראל גידלו אשכולית לראשונה בתחילת המאה ה-20 בפרדס וייס-קרמנסקי בפתח תקווה. הפרי הפך פופולרי יותר כשהובא מפלורידה ב-1913 הזן "מארש" על ידי האגרונום אברהם בריל. השם העברי "אשכולית" ניתן לפרי בסוף שנות ה-20 של המאה ה-20 על ידי חבר הנהלת אגודת "פרדס" ד"ר ישראל ויינברג.

## תגובות עם תרופות
בבשר האשכולית ובקליפתה נמצא חומר המשפיע מאוד על פעולתן של תרופות רבות וכן על תופעות הלוואי שלהן. הוא מעכב אנזים הקשור לפירוק תרופות. כתוצאה מכך, רמותיהן בדם עלולות להיות גבוהות מדי. ישנן גם תרופות שעליהן להתפרק חלקית על מנת שייהפכו פעילות. במקרים אלו, אשכולית תעכב את הפירוק, כלומר רמת התרופה הפעילה בגוף תהיה נמוכה מהמתוכנן. אכילת אשכולית ושתיית מיץ אשכוליות יכולים גם לעכב ספיגת תרופות במעי.

אפילו אשכולית אחת בלבד או כוס מיץ אשכוליות יכולים לגרום להרעלת תרופות.

## ראו גם
* נרינגנין

## קישורים חיצוניים

* 
* 

## הערות שוליים

ממוזער|ימין|250px|אשכולית אדומה מכונה גם "אשכולית דם"

קטגוריה:הדרים
קטגוריה:צמחי כלאיים
חצוצרת בארוק

שמאל|ממוזער|350px|חצוצרת בארוק על־פי אֵהֶה, העתק מודרני מאת בונה הכלים פרנסיסקו פרס
**חצוצרת בארוק** היא חצוצרה טבעית ששימשה במוזיקה של המאות ה־16–18, תקופת הבארוק של המוזיקה הקלאסית. בשם זה נקראים גם העתקים מודרניים של כלים עתיקים, המשמשים כיום נגנים מאסכולת המוזיקה העתיקה.

## היסטוריה
החצוצרות הראשונות נוצרו באמצעות נשיפה לתוך מגבר כלשהו, כמו קונכייה או קרן של חיה (בדומה לשופר), תוך הרעדת השפתיים. כיום נהוג לייחס את המצאת חצוצרת המתכת למצרים העתיקה, לאחר ששתי חצוצרות כאלו נמצאו בקברו של תות ענח' אמון, האחת מכסף והאחת מארד. חצוצרות כאלה שימשו כאמצעי תקשורת מרחוק, לא למוזיקה; קולן הושווה לנעירת חמור. לאורך רוב ההיסטוריה של החצוצרה היא שימשה בעיקר לאיתות, בעיקר בשימושים צבאיים. בימי הביניים החלו חצוצרות להופיע בחצרות מלכים, ושימשו בעיקר לתרועות טקסיות. 

בסביבות שנת 1400 גילו בוני כלים את הדרך לכופף צינורות, והחצוצרה החלה לקבל את צורתה המכופפת המוכרת לנו כיום. באותה תקופה נעשו גם ניסיונות לשנות את מנעד הכלי, ובאמצע המאה ה־16 הופיעו קונסורטים של חצוצרות שניגנו מוזיקה בחמישה קולות, כאשר כל חצוצרה מנגנת תפקיד ברגיסטר אחר. 

## הכלים
כמה מן הדוגמאות הטובות ביותר של כלים מן התקופה הם כלים מסוף המאה ה־16 שבנה אנטון שניצר מנירנברג. בוני חצוצרות ידועים אחרים כוללים את משפחת הבונים הַיינְלַיין, משפחת האס, משפחת אֵהֶה (כל השלוש מנירנברג) וכן ויליאם בול מלונדון. כל החצוצרות שבנו היו חצוצרות טבעיות, כלומר חצוצרות שבהן הצלילים היחידים הזמינים לשימוש הם סדרת הצלילים העיליים (וכן שינויים קלים באמצעות שימוש בשפתיים). על כל פנים, כלים אלה נקראו פשוט בשם "חצוצרה". לעיתים קרובות נגני חצוצרה (ביחד עם נגני טימפני) היו חיילים או הועסקו על ידי העירייה (Stadtpfeiffer, Town piper), בנפרד מנגנים בתזמורות רגילות. 

חצוצרות טבעיות במוזיקה המערבית עשויות לרוב מפליז, נחושת, ארד או כסף. הן קשות מאוד לנגינה, משום שאין בהן אמצעים המקלים על גישה לצלילים כרומטיים, ועל החצוצרן להיעזר בשפתיו לוויסות גובה הצליל. כמה מן הצלילים בסדרת הצלילים העיליים נחשבים מזויפים לאוזן של בן המאה העשרים, במיוחד הצלילים השביעי, האחד־עשר והשלושה־עשר. כאשר צלילים אלה מופיעים ביצירה על החצוצרן 'לתקן' את הזיוף באמצעות שפתיו - משימה לא קלה. 

לחצוצרת הבארוק צליל כהה ומחוספס יותר מצליל החצוצרה המודרנית, ומשתלב בקלות רבה יותר בצלילם של כלי נשיפה מעץ. מלחינים רבים עשו שימוש בכלי ובגוון המיוחד שלו, ביניהם באך, הנדל, טלמן ורבים אחרים. לעיתים היה צורך להזמין נגנים מתזמורות צבאיות כדי להשתתף בביצוע היצירות – ביצירותיו של באך בכל פעם שמשתתפות יותר משתי חצוצרות ביצירה, משתתף גם טימפני.

## העתקים מודרניים
רוב הנגנים בכלי בימינו אינם מנגנים בכלים מקוריים (הנמצאים לרוב באוספים או במוזיאונים, ולפעמים אינם במצב המאפשר נגינה) אלא בהעתקים שלהם. בכלים אלה פעמים רבות נוסף אלמנט שלא היה בכלים המקוריים, ונועד להקל על הנגינה - חורים לאצבעות. חורים אלה, המצויים בגב החצוצרה, מאפשרים לנגן לתקן את הזיוף בכל הצלילים. 

נוהג זה הוא נושא לוויכוחים סוערים בקהילת המוזיקה העתיקה, משום שהוא פוגם באיכות הצליל של החצוצרה הטבעית ומהווה סטייה מפרקטיקות הנגינה המקוריות, וממילא משפיע על הפרשנות המוזיקלית. בנוסף, ישנם העתקים מודרניים הבנויים בטכניקות מודרניות (באמצעות מכונות) ולא בטכניקות הריקוע של בוני הכלים המקוריים, שהצליל שלהם נחשב יפה יותר. 

## קישורים חיצוניים

* רשימת מקורות וקישורים בנושא כלי נשיפה טבעיים ממתכת.

קטגוריה:כלי נגינה
קטגוריה:כלי נשיפה ממתכת
קטגוריה:כלים אותנטיים
קטגוריה:בארוק
ג'רלד מור

**ג'רלד מור** (באנגלית: **Gerald Moore**) (30 ביולי 1899 - 13 במרץ 1987) היה פסנתרן אנגלי, שנודע ביותר כמלווה לזמרים מפורסמים רבים בביצוע ובהקלטה של לידר.

## ביוגרפיה
מור נולד בווטפורד, אבל חלק מהשכלתו המוזיקלית רכש בטורונטו, קנדה. הוא ליווה נגנים ידועי שם, כמו פבלו קזאלס, אבל בעיקר נודע בעבודתו עם זמרים, ביניהם אליזבת שומאן, מגי טייט וקתלין פרייר. מייחסים לו תרומה נכבדה להעלאת קרנו של המלווה מתפקיד כנוע של נותן שירות לזה של שותף שווה ערך למעשה אמנות.

מור גם הרצה וכתב על מוזיקה. הוא פרסם ספר זכרונות, שזכה להתפעלות רבה: Am I Too Loud?: Memoirs of An Accompanist בשנת 1962. הוא פרסם עוד שתי אוטוביוגרפיות: בשנת 1978 Farewell Recital: Further Memoirs ו-Further NMoore (בשנת 1983). עיסוקו בכתיבה נמשך גם לאחר קונצרט הפרידה שלו בשנת 1967, שבו ליווה כמה מן הזמרים ששמו נקשר בשמם במשך שנים רבות: דיטריך פישר-דיסקאו, ויקטוריה דה לוס אנחלס ואליזבת שוורצקופף. מור פרש מהופעות פומביות ב-1967 ומהקלטות ב-1975.

בזכרונותיו כתב מור, ששירותיו לא נדרשו בפסטיבל אלדבורו של בנג'מין בריטן, "כיון שהגאון המכהן שם בכיפה הוא המלווה הדגול בעולם." מור היה שמח איפוא לשמוע, שכאשר מגזין "גראמופון" הזמין בשנת 2006 מלווים נכבדים בני זמננו לנקוב בשם "מקצוען המקצוענים" שלהם, הזוכים במקום ראשון במשותף היו בריטן ומור עצמו.

## קישורים חיצוניים

קטגוריה:פסנתרנים בריטים
קטגוריה:מפקדים במסדר האימפריה הבריטית
קטגוריה:בריטים שנולדו ב-1899
קטגוריה:בריטים שנפטרו ב-1987
דיונאה

**דיוניאה** (שם מדעי: *Dionaea*) היא סוג צמח טורף ממשפחת הטלליתיים (Droseracea) שבו מין יחיד, דיונאת הזבובים.

## מאפיינים
הדיוניאה צומחת בקרקעות בעלות רמת חומציות גבוהה, שבהן זמינות המינרלים (ובמיוחד הזרחות) נמוכה. מכיוון שאיננה מסוגלת להשיג את המלחים הדרושים לה מן הקרקע, הפכה במהלך האבולוציה לטורף שמסוגל להשיג מזון מן החי. הדיוניאה משלימה את אספקת המזון שלה על ידי עיכול חלבוני הגוף של חרקים ובעלי חיים קטנים אחרים.

הדיוניאה מצויה בביצות של קרוליינה הצפונית, בחלקה המזרחי של ארצות הברית. טרפה הרגיל כולל חרקים ופרוקי רגליים אחרים, אם כי היא עשויה ללכוד גם יצורים אחרים, כמו חשופיות.

עלי הדיוניאה כוללים שתי אונות בצורת כליה שציר העלה מחבר ביניהן. העלה משמש כמלכודת שמסוגלת להיסגר על בעלי חיים על ידי הצמדת האונות זו לזו. פני השטח הפנימים של כל אונה מכוסים בבלוטות עיכול, שצבען לעיתים אדום - דבר המקנה לאונות את צבען האדום. לאורך השוליים הפנימיים הירוקים של המלכודת ישנה שורה של בלוטות נוספות, שמפרישות צוף רירי המשמש לשם משיכת חרקים ולאטימת המלכודת לאחר סגירתה.
על שטחה הפנימי של כל אונה נמצאות שלוש שערות-חישה המשמשות להפעלת מנגנון הסגירה של המלכודת. כאשר נוגע חרק בשניים או בשלושה מהזיפים הללו בזה אחר זה, הם מחוללים פוטנציאל פעולה חשמלי. האות החשמלי הזה עובר מהשערות לכל חלקי המלכודת וגורם לסגירה מהירה של המלכודת על בעל החיים שבתוכה. שולי כל אונה מצוידים בשיניים ארוכות המשתלבות זו בזו בעת סגירת המלכודת ועל ידי כך נמנעת בריחת הטרף. גירויים מכנים מפרפוריו של הטרף המנסה להימלט גורמים לתנועה נוספת של אונות המלכודת, שבסופה נצמדים בחוזקה שולי האונות זו לזו באזור שמכוסה בבלוטות השוליים, ובכך נאטמת המלכודת הסגורה. בעקבות קבלת גירויים כימיים מהטרף מתחילה הפרשת מיץ עיכול לתוך חלל המלכודת, שבו כלוא הטרף. מיץ העיכול החומצי, שמופרש מבלוטות העיכול, כולל אנזימים שונים שמפרקים את חלקיו הרכים של גוף החרק. תוצרי העיכול נספגים על ידי בלוטות העיכול ומועברים באמצעות מערכת ההובלה לקודקודי הצמיחה של הצמח.

המלכודת נפתחת כשהעיכול וספיגת תוצריו הסתיימו. עיכול טרף גדול, שמספק לצמח שפע של מזון, מביא להזדקנות המלכודת ומאפשר פיתוח מלכודות חדשות בקודקוד הצמיחה של הצמח. מלכודות צעירות אלה יחליפו את המלכודת שהזדקנה. לעומת זאת, לאחר עיכול טרף קטן המלכודת יכולה להמשיך להיות פעילה וללכוד טרף נוסף. בעלי חיים קטנים, כמו נמלים קטנות, שאינם מסוגלים להזיז את שערות החישה - אינם נלכדים כלל.

## לקריאה נוספת
* 
* Juniper, Robbins and Joel (1989) The Carnivorous Plants. Academic Press, London
* קארל זימר, **פיתוי גורלי**, נשיונל ג'יאוגרפיק ישראל, גיליון 142, מארס 2010

## קישורים חיצוניים

* 

ימין|ממוזער|דיונאה שטרפה זבוב

## הערות שוליים

קטגוריה:טקסונים שתוארו בידי ג'ון אליס
קטגוריה:טלליתיים
קטגוריה:צמחים יחידים בסוגם
קטגוריה:צמחים שתוארו ב-1768
ופל (מאפה)

ממוזער|200px|ופל בלגי
שמאל|ממוזער|200px|דפוס אפיפיות בצורת לבבות
**וָפֶל** או **אֲפִיפִית** הוא מאפה העשוי מבלילה הדומה לבלילת חביתית, העשויה מקמח, ביצים, סוכר, אבקת אפייה, שמן או חמאה. בהשוואה לחביתית, בלילת הוופל מחוממת במכשיר הטבעה הקרוי דפוס אפיפיות (Waffle iron) הדומה ברעיון לטוסטר. לוופל צורת חריצה ייחודית של שתי וערב, הנוצרת בשל מבנה המכשיר.

בישראל המאכל לא צבר פופולריות כמו בארצות אחרות בעולם, אף שהמאכל מוצע כקינוח בבתי קפה רבים ובגלידריות. צורת ההגשה המקובלת של הוופל היא בצירוף של רטבים שונים (כדוגמת שוקולד, חמאת בוטנים ואף טחינה) ותוספות מתוקות של סוכריות, שוקולדים ופירות.

ישנם ישראלים שאינם מכירים עדיין את המאכל ונוטים להתבלבל ולחשוב כי מדובר בחטיף אשר מכונה בישראל "ופל", "ופלה" או "בפלה". בישראל מכשירים ביתיים להכנת ופלים אינם נפוצים כשלעצמם, אך רבים ממכשירי קליית הכריכים (בהם הכריך נקלה בין שני משטחי מתכת בעלי תבנית פסים) נמכרים עם משטחים נוספים, בתבנית שתי וערב, המיועדים להכנת אפיפיות.

## סוגי ופלים
***ופל לייז**' (**גוֹפְרְ דה לייז**') - סוג ופל שמקורו באזור ולוניה שבדרום בלגיה. הוא עשוי מבצק בריוש שהוטמעו לתוכו 'פניני' סוכר השומרות על גבישיותן גם לאחר צליית הוופל. זהו סוג הוופל הנפוץ ביותר בבלגיה.
***ופל בריסל** (**גוֹפְרְ דה בריסל**) - סוג ופל שמקורו בבלגיה במאה ה-18. עשוי בלילה נוזלית, וגורם ההתפחה המסורתי בו הוא שמרי בירה. הוא אוורירי יותר מופל לייז' וצורתו מלבנית.
* **[[ופל בלגי]]** - מוגש בדרך כלל כקינוח, בתוספת גלידה, פירות או קצפת. גרסה פשוטה ל'ופל בריסל' בה גורם ההתפחה הוא אבקת אפייה והוא אוורירי לעומת הגרסה מלייז'. מונח שהתקבע בצפון אמריקה.
*באנגליה הוופל הוא אוכל קפוא מסורתי, אלא שבניגוד לארצות אחרות, נהוג להכין אותו מתפוחי אדמה ושמן. את הוופלים ניתן לטגן, לצלות או לבשל, והם משמשים כתוספת לארוחה.
* **ופל אמריקאי** - אל ארצות הברית הגיע הוופל דרך החלוצים ב-1620, מהולנד. כיום הוא בדרך כלל מוגש כחלק מארוחת בוקר מתוקה בתוספת חמאה או סירופ. הוופל האמריקאי נחשב דחוס יותר ודק יותר מהמקביל הבלגי.

## מקורות
הוופל המודרני התפתח ככל הנראה מימי הביניים. יש אגדה המספרת על כך שהוופל הראשון נוצר כאשר אביר עוטה שריון קשקשים התיישב במקרה על התערובת החמה, וכך הוטבע בה הדגם של שתי-וערב. דפוסי האפיפיות הראשונים הורכבו משתי צלחות מתכת המחוברות בציר, ולהן ידית עץ. חלק מהמכשירים הוטבעו בחותמות או ציורי נוף. על פי השערות השימוש במכשיר היה באמצעות הנחתו מעל האש וסיבובו כל כמה שניות כדי לשמור על שני צידי הוופל חמים. בערים הוופל נמכר באמצעות עגלות, ולפי ציורים מהתקופה נראה שהוא היה בגודל של פיצה מודרנית.

## ראו גם
* דפוס אפיפיות
* חביתית

## קישורים חיצוניים

*
* 
* 

## הערות שוליים

קטגוריה:קינוחים
קטגוריה:מגדנאות
קטגוריה:המטבח הבלגי
מכת בכורות

[שמאל|ממוזער|320px|[מות הבכור של פרעה; ציור של לורנס אלמה-טדמה, 1872]]
**מַכַּת בְּכוֹרוֹת** היא המכה האחרונה בסדרת עשר המכות שהובאו על מצרים, על פי המסופר בספר שמות. במכה זו מתו כל בכורי מצרים, ואפילו בכורות בהמה. בעקבות מכת בכורות, שילח פרעה את העברים מארצו.

## תיאור המכה
לאחר שפרעה לא הסכים לשלח את העברים מארצו, חרף תשעת המכות שפקדו את ארצו, אמר משה לפרעה:

### תחילת המכה
ה' אומר למשה שיביא עוד מכה אחת על מצרים, שלאחריה יגרש פרעה את בני ישראל ממצרים. בעקבות זאת, הוא מצווה את משה לומר לבני ישראל לשאול מהמצרים כלי כסף וכלי זהב.

על פי אזהרת משה, במכה זו ימותו כל בכורי מצרים, מכל סוגי המינים - כולל הבהמות. זמן המכה היה בחצות הלילה. על פי אחת הדעות בתלמוד הבבלי, משה אמר "כחצות", מכיוון שחשש שהאסטרולוגים המצריים יטענו שהמכה לא ארעה בחצות, ואלוהים לא קיים את דבריו.

על פי דרשות חז"ל, נהרגו במכת בכורות הן זכרים והן נקבות, הן בכור מאב והן בכור מאם. כך, היו בתים שהיה בהם יותר ממת אחד.

### בית פרעה במכה
לפי חז"ל, בתיה בת פרעה, למרות היותה בכורה לאמה, הוחרגה מהמכה ונותרה בחיים, בשל הצלתה את משה רבנו.

לעומת בתיה, בנו הבכור של פרעה מת. בהיותו בכור בעצמו, פרעה עצמו גם חשש כי הוא עומד למות. הוא מיהר אל משה ואהרן וביקש מהם לצאת יחד עם כל משפחותיהם, מקניהם וטפם. בבוקר שלאחר מכת הבכורות, יצאו בני ישראל ממצרים.

## השפעת המכה על בני-ישראל
[שמאל|ממוזער|290px|מכת בכורות בציורו של [ויליאם טרנר (צייר)|ויליאם טרנר, 1802]]

### בזמן המכה
בני ישראל נצטוו להקריב את קרבן הפסח בין הערביים של יום י"ד בניסן, ולאוכלו יחד עם מצות ומרורים בליל ט"ו בניסן, בו התרחשה מכת בכורות. על מנת שהקב"ה יפסח על בתי העברים בשעת מכת בכורות, נצטוו למשוח מדם הקורבן על משקוף ביתם ועל המזוזות. מכאן גם התקבל שם החג, חג הפסח. כמו כן, נצטוו העברים שלא לצאת מפתח ביתם עד הבוקר.

### מצוות לזכר המכה
#### מצוות הקשורות לבכור
כמה מצוות בתורה, הנוגעות לקדושת הבכורה, ניתנו כזכר למכת בכורות:
#מצוות בכור אדם - פדיון הבן
#מצוות בכור בהמה טהורה
#מצוות פטר חמור
התורה אף מדריכה את יוצאי מצרים להשיב לבניהם, כשישאלו מדוע הם מקיימים מצוות אלה, שמצוות אלו הן זכר ליציאת מצרים ולמכת בכורות, בה הרג ה' את בכורי מצרים - "מבכור אדם עד בכור בהמה".

#### מצוות אכילת קרבן פסח
כזכר ליציאת עם ישראל ממצרים לאחר מאות שנות גלות בה, שכוללות שנות שעבוד וגזרות, שבאה בעקבות מכת בכורות, צוו עם ישראל לזבוח בכל שנה ביום י"ד בניסן אחר חצות היום את קרבן הפסח, ולאוכלו בלילה עם מצות ומרורים, כפי שעשו בליל יציאתם ממצרים:

## המכה במדרשים
מדרשים רבים עוסקים במכה זו. בין המסופר בהם:
* מכיוון שנשות מצרים זנו תחת בעליהן, היה יותר מבכור אחד בכל בית, מה שגרם לכך שהיו מספר מתים. כתוצאה מכך, חששו המצרים שמא המכה החלה "להתפשט" ולהרוג גם כאלו שאינם בכורים.
* תיאורים אחרים מדברים על פרעה, נמוך הקומה, רץ ברחובות ארץ גושן (בה שכנו העברים) לחפש את משה. בתיאורים אלו עולה דמותו של פרעה כמגוחכת ונלעגת.
* סיפור אחר עוסק בהכנות למכה, כאשר בכורי מצרים שמעו על הצרה העתידה לבוא, באו להוריהם בתביעה לשחרר את בני ישראל ממצרים. כאשר לא הסכימו, החלה מלחמה ביניהם ונפלו קרבנות משני הצדדים. מדרש זה רמוז בפסוק "למכה מצרים בבכוריהם", ולזכרו חוגגים את שבת הגדול.

## ראו גם
*יציאת מצרים

## קישורים חיצוניים

* אכילת המצה בליל מכת בכורות, באתר ישיבת הר ברכה

## הערות שוליים

בכורות
קטגוריה:בכורה
קטגוריה:פרשת בא
נגזרת (כימיה)

**נגזרת כימית** היא מושג בו משתמשים בעיקר בכימיה אורגנית, המתאר תוצר הדומה במידה רבה לחומר המוצא.

תרכובת מוגדרת כנגזרת כימית של תרכובת אחרת כאשר היא דומה לתרכובת המוצא במידה כזו שבהחלפת אטום או קבוצה פונקציונלית ניתן, לפחות תאורטית, להגיע לתרכובת המקורית. 

כיוון שרוב חלקי תרכובות המוצא והתוצר זהים, יש לשתי התרכובות תכונות כימיות דומות, אך עדיין יהיו הבדלים בין התכונות של החומרים.

קטגוריה:כימיה אורגנית
באנאט

שמאל|ממוזער|275px|חבל באנאט ברומניה
שמאל|ממוזער|300px|מפת באנאט עם הערים הגדולות שלו
**באנאט** או הבאנאט (באנות) של טימיש (בלטינית: **Banatus Timisiensis** ;רומנית: **Banat** או **Banatul timișean** ; סרבית: **Банат** או **Banat**; הונגרית: **Bánság** או **Bánát** או **Temesi Bánság**) הוא חבל היסטורי המשתרע בחלקו המזרחי של מרכז אירופה. חלקו המזרחי והגדול ביותר הוא במערב רומניה, חלקו המערבי בצפון סרביה, וחלק קטן בשטחו הצפוני נמצא במזרח הונגריה.

השם באנאט מוזכר בחוזה פאסארוביץ משנת 1718 ומשמעותו היא - מקום שנשלט על ידי באן. למרות השם, מעולם לא שלט באן בבאנאט. בהתאם להסכם זה שסיים מלחמה ההבסבורגית-עות'מאנית האזור סופח לאימפריה ההבסבורגית. בעקבות כך לשטח הגיעו מתיישבים גרמנים שפיתחו תעשיית פלדה בפרדינדסברג.

הגבולות הטבעיים של באנאט הם הנהרות דנובה, טיסה, מורש והרי הבאנאט. בירת החבל הרומני, ולמעשה הבירה ההיסטורית של כל החבל היא העיר טימישוארה.

החבל השתייך לאימפריה האוסטרו-הונגרית עד סוף מלחמת העולם הראשונה. לאחריה הוקמה בו הרפובליקה של באנאט שהתקיימה עד לחתימת חוזה טריאנון ביוני 1920, שבו חולק החבל בין רומניה, סרביה והונגריה.

## חלוקה אדמיניסטרטיבית
* רומניה:
**מחוז טימיש
**מחוז קאראש סברין
**מחוז ארד (רק החלק הדרומי)
* הונגריה:
**מחוז צ'ונגראד-צ'נאד
* סרביה:
**וויבודינה חלק מזרחי

## גלריה

|הקתדרלה האורתודוקסית של טימישוארה

תמונה:Vrsac.gif|העיר ורשאץ שבסרביה


## קישורים חיצוניים

* 

*
קטגוריה:רומניה: חבלי ארץ
קטגוריה:סרביה: גאוגרפיה
קטגוריה:הונגריה: גאוגרפיה
קטגוריה:טריטוריות היסטוריות
קטגוריה:טימישוארה
בנציון רסקין

**בנציון (בן ציון) רסקין** (**ראַסקין**; 1890 – 1 בספטמבר 1930) היה סופר יידיש ועברית ומתרגם. כתב גם בשם העט "פֿעטער בן-ציון" ("הדוד בן-ציון").

## ביוגרפיה
בנציון רסקין נולד בעיירה נזנה שליד מוהילב, בתחום המושב של האימפריה הרוסית, באזור רוסיה הלבנה (בתחומי בלארוס של ימינו) בשנת 1890, למשפחת רבנים. למד במסלול מסורתי, ב'חדר', ואחר כך בישיבה; אך במקביל למד גם לימודי חוץ, סיים את הגימנסיה היהודית בקייב, אוקראינה, והשתלם במקצועות הבלשנות והמתמטיקה. עם סיום לימודיו התקבל לעבודה כעוזר למהנדס רכבות, ועבד בהנחת פסי מסילת ברזל.

בשנת 1905 עבר לוורשה, פולין הרוסית, היה מורה ופעיל מהפכני בתנועת "פועלי ציון", ונעצר בידי משטרת הצאר. לאחר שחרורו מהמעצר שב להוראה והתחייב שלא לעסוק עוד בפעילות מהפכנית. בעת מלחמת העולם הראשונה הגיע לעיר אודסה שבאוקראינה, ושם חינך ולימד בבית יתומים יהודי על שם יאנוש קורצ'אק שם גם הכיר את חנה, אשתו לעתיד שעבדה כגננת.

בשנת 1922 עלה רסקין לארץ ישראל, והשתלב במערכת ההוראה שבקיבוצים הצעירים. בין השאר היה מורה בעין חרוד, בתל יוסף ובקריית ענבים. בכל שנותיו בארץ כתב ערך והוציא לאור את ספרי הילדים שלו. אחדים מהם נכתבו ישירות בעברית, ואחדים הוא תרגם בעצמו מספרי היידיש המוקדמים שלו. יצירתו מצטיינת בלשונה העממית והפשוטה, והיא עשירה בהומור. הוא גם עיבד ללשון ימיו אגדות עתיקות וסיפורים ישנים. תרגומו הידוע ללשון יידיש הוא של "שירת היאותה" מאת הסופר האמריקאי הנרי וודסוורת' לונגפלו, שתורגם גם בידי המשורר יהואש.

בראש השנה 1930 טבע בנציון רסקין ומת בחוף הים של תל אביב, בן ארבעים במותו. השאיר אחריו אישה ובת ונקבר בבית הקברות טרומפלדור.

מבין שירי הילדים שכתב, מושרים עד היום: "היום יום הולדת" שכתב לכבוד יום הולדתה החמישי של בתו אסתר (לחן: ורדה גלבוע) ו"רק ביום הולדת" (לחן: מרק ורשבסקי).

את השיר שיר ערש לבובה הוא כתב למנגינה ידועה של שיר ערש גרמני מהמאה ה-18 Schlafe, mein Prinzchen, schlaf ein.

## ספריו
* **דער בער**: א מעשה’לע פון דער סעריע "קינדער-גאראטן" [מעשה בדוב, מהסדרה לילדי הגן], געצייכענט: אליעזר ליסיצקי. דערציילט: פעטער בן-ציון [פסעוודאנים], קייב: 1919
* **דער מילנער די מילנערין או די מילשטיינער**, דערציילט פון פעטער בן ציון, ורשה: 1922
* **דב בן דבש**, צייר חיים גולדברג, ורשה: תרבות, 1923
* **התרנגול התרנגולת וגינת הירק**, צייר ח’ הנפט, ורשה: תרבות, 1923
* **הטוחן הטוחנת ואבני הריחיים**, סיפר בנציון רסקין, צייר אליעזר ליסיצקי, ורשה: תרבות, 1923
* **המלקוש...**, ורשה: 1923
* ** אברהם יעקב**, כתב בן ציון רסקין, צייר נ’ פאליי, תל אביב, 1930
* **ניסן**, כתב בנציון רסקין, צייר שמואל עובדיהו, תל אביב, ברלוי, 1930
* **חתלתולה ששכחה איך תשאל אוכל**, על פי פלמיר, צייר חיים הנפט, תל אביב: אמנות, 1931
* **הגמל**, מצויר על ידי נ’ פלי, תל אביב, 1933.
* **אביב זיו**, סיפר בנציון רסקין, צייר שמואל עובדיהו, תל אביב: ברלוי, 1941
* **זוג תורים**, תל אביב: 1961
* **אפמינונדס הקטן **: מעשיה עממית, תרגם בן ציון רסקין, צייר גיורא כרמי, מסדה, 1979

## קישורים חיצוניים

* 
* 

## הערות שוליים

קטגוריה:סופרים כותבי יידיש
קטגוריה:סופרים כותבי עברית
קטגוריה:סופרים פולנים
קטגוריה:סופרי ילדים ונוער
קטגוריה:אנשי העלייה השלישית
קטגוריה:חברי פועלי ציון
קטגוריה:מתרגמים יהודים
קטגוריה:אנשי חינוך יהודים
קטגוריה:אנשי חינוך שוחרי השפה העברית ביישוב
קטגוריה:יהודים בלארוסים
קטגוריה:הרוגי טביעה
קטגוריה:אישים הקבורים בבית הקברות טרומפלדור
קטגוריה:ארץ-ישראלים שנולדו ב-1890
קטגוריה:ארץ-ישראלים שנפטרו ב-1930
נקדימון רוגל

ממוזער|נייר עבודה בכתב ידו של נקדימון רוגל בארכיון ההקלטות של קול ישראל, רשות השידור
ממוזער|אולפן נקדי שנקרא על שמו
**נַקְדִימוֹן (נקדי) רוֹגֵל** (11 באוגוסט 1925 – 8 בדצמבר 2011) היה סופר עברי, עיתונאי, מתרגם, שדרן וחוקר תולדות היישוב בארץ. על שמו נקרא "מסמך נקדי" – תדריך הגשת חדשות ואקטואליה ברשות השידור, ו"אולפן נקדי" – האולפן הגדול של רשות השידור, שיועד לשידורי חדשות, אקטואליה ותוכניות אירוח. בין השאר שודרה מאולפן נקדי התוכנית מבט.

## ביוגרפיה
רוגל נולד, גדל והתחנך בחיפה, וסיים בה את לימודיו בבית הספר הריאלי. עבר לירושלים, להשלמת לימודיו באוניברסיטה העברית בהיסטוריה, ספרות ערבית, ולשונות רומניות. במלחמת העצמאות הפסיק את לימודיו הצטרף לכוח שלחם בחזית ירושלים, שם שירת כקצין מודיעין גדודי. לאחר השחרור פנה לעיתונות, והיה במשך כמה שנים עיתונאי ב"על המשמר".

בשנת 1952 הצטרף כעיתונאי לרשות השידור ול"קול ישראל", והחל בקריירה פורייה ומקורית ברדיו ובטלוויזיה. בין השאר היה שליח הטלוויזיה בפריז, עורך משדרי תעודה, תחקירן ומגיש, ומיוזמי תוכניות שעשועונים וחידונים, בין הידועים בהם "מחפשים את המטמון". לימים היה גם מנהל הטלוויזיה הישראלית, ויועץ למנכ"ל רשות השידור.

ראשית פרסומו של נקדימון רוגל בעיתוני הילדים, סיפורי ארץ ישראל שפרסם בעיתון "משמר לילדים", וכן פרסם סיפוריו בעיתון "הצופה לילדים", בשם העט שלו "נ. קדי". סיפוריו מעוגנים בתולדותיה של ארץ ישראל היהודית, בתולדות היישוב ובמלחמות על הגנת הארץ.

בשנת 2002 זכה בפרס סוקולוב למפעל חיים.
## חיים אישיים
היה נשוי לנעמי רוגל לבית זוסמן (1928–2014) ולהם שני בנים. נפטר ב-8 בדצמבר 2011, והובא למנוחות בבית העלמין פרדס חיים בכפר סבא.

נכדתו היא הסופרת והעורכת מעין רוגל.

## מחקריו, תחקיריו וספריו
***[[מסמך נקדי]]**, תדריך חדשות ואקטואליה, נקדימון רוגל, עמית שכטר, ירושלים, 1995.
***יהושע חנקין - יוזמותיו המדיניות**, חוברת, (המכון לחקר תולדות קרן קיימת לישראל, הקרקע וישוב הארץ. החוג לתולדות קרן קיימת לישראל וההתיישבות היהודית בארץ-ישראל), מס’ 30, ירושלים, 1997.
***יומן הקרבות של דני**, לילדים, על קרבות מלחמת העצמאות, ניומן, תל אביב, 1961.
***היוצאים אל ארץ הצפון**, ראשיתן של קבוצות הפועלים באצבע-הגליל 1916–1920, הוצאת יד בן צבי, ירושלים, 1987.
***תל חי : חזית בלי עורף**, הדר, 1979.
***ספר מעשה נורא של הרוח**, אשר נכנס בגוף אשה אחת, בן-ציון מרדכי חזן, ההדיר והוסיף מבוא והערות נקדימון רוגל, דורן תקשורת, 1995
***תיק אימבר**, בעקבות נפתלי הרץ אימבר בארץ ישראל - תחקיר, ירושלים, 1997.

** תרגומיו **
***הרפתקאותיו של פינוקיו**, מאת קרלו קולודי, תרגם מאיטלקית נקדימון רוגל, ציירה בינה גבירץ, ירושלים, 1955.
***הסוציאליזם המערבי ושאלת היהודים: מחקר בתולדות המחשבה הסוציאליסטית במאה התשע עשרה**, מאת אדמונד זילברנר, מוסד ביאליק, 1955.
***[[אי האלמוגים (ספר)|אי האלמוגים]]**, מאת רוברט מייקל בלנטיין (רוגל חתם בספר כמתרגם בשם העט נ. אבי-רענן), ירושלים, עבר, 1954.

## קישורים חיצוניים
* נקדימון רוגל בכתבה על אוכל בצרפת (סרט בערוץ של בנו, רני רוגל אתר יוטיוב)
* 
* 
* 
* 

**מכּתביו**:
* 
* 

## הערות שוליים

קטגוריה:סופרים ישראלים
קטגוריה:שדרני רדיו ישראלים
קטגוריה:עיתונאים כותבי עברית
קטגוריה:אנשי היישוב ילידי הארץ
קטגוריה:היסטוריונים של ישראל
קטגוריה:זוכי פרס סוקולוב
קטגוריה:סגל על המשמר
קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים
קטגוריה:אישים הקבורים בבית הקברות פרדס החיים בכפר סבא
קטגוריה:ישראלים שנולדו ב-1925
קטגוריה:ישראלים שנפטרו ב-2011
נישואי פרגוואי

**נישואי פרגוואי** הם **[[נישואים]]** המבוצעים על פי חוקי מדינת **[[פרגוואי]]**. הייחודי בנישואים אלו הוא המהירות היחסית שבה ניתן לקיימם, והעובדה שניתן לבצעם ללא נוכחות שני בני הזוג. נישואי פרגוואי מוכרים בישראל כנישואים שקויימו בחו"ל לפי החוק המקומי, ומשרד הפנים מכיר בהם לצורך רישום נישואים.

בעבר ניתן היה לקיים את הנישואים בפרגוואי ללא נוכחות אישית במדינה כלל, תוך היעזרות בהגשת מסמכים שונים על ידי עורך דין, שייצג את בני הזוג מול רשויות פרגוואי, וקבלת תעודת הנישואין הפראגוואנית בדואר. כיום, לאחר תיקון החוק המקומי, יש צורך בנוכחות אחד מבני הזוג במקום, אך לא שניהם, לצורך הסדרת הנישואים.

במדינת ישראל, האפשרות החוקית היחידה למיסוד קשר של נישואים בין בני זוג היא באמצעות נישואים דתיים, ואצל יהודים רק בין גבר ואישה יהודים לפי ההלכה באמצעות טקס דתי אורתודוקסי.
בנסיבות אלה, נחשבים נישואי פראגוואי כאחת האפשרויות למיסוד קשר בין בני-זוג שאינם יכולים (למשל, נישואים בין-דתיים בישראל) או אינם מעוניינים להינשא בטקס דתי.

היתרונות ב"נישואי פראגוואי" הם בקלות ובמהירות שבה ניתן להינשא. יחד עם זאת, מדובר בהליך יקר יחסית לטקסי נישואים אחרים. הדרישה לנוכחות של לפחות אחד מבין בני־הזוג בפרגוואי לצורך השלמת הנישואים, מייקרת את התהליך ומסרבלת אותו.

## ראו גם
* נישואים אזרחיים

## קישורים חיצוניים
* 
* נישואי פרגוואי - אפשרות להינשא בנישואים אזרחיים, באתר ZAP משפטי, 21 באוגוסט 2017

## הערות שוליים

קטגוריה:דיני משפחה
קטגוריה:פרגוואי: חוק ומשפט
פרגוואי
שוקי לוי

**יהושע (שוקי) לוי** (נולד ב-3 ביוני 1947) הוא  זמר ומלחין ישראלי המתגורר מ-1989 בארצות הברית. 

עבודותיו המוכרות ביותר של לוי הם הפסקולים מתוכניות טלוויזיה משנות השמונים, כמו "חוש-חש הבלש", "ערי הזהב הנסתרות", "הי-מן ושליטי היקום", "דרגון בול Z" ועוד.

בשנות התשעים, התפרסם לוי בעיקר בזכות עבודתו בהפקת הסדרה פאוור רינג'רס. הוא גם כתב וביים פרקים לסדרות טלוויזיה, ביניהם הפאוור ריינג'רס וכמה סרטים, כמו "Eye of Doom" (1987), "Perfect Victims" (1988) ו-"Blind Vision" (1991).

## ביוגרפיה
לוי נולד בתל אביב בשנת 1947, לאב ממוצא יהודי-אשכנזי ולאם ממוצא יהודי-ספרדי. התחיל את הקריירה שלו כזמר ואמן במועדונים שונים בתל אביב. הוא גם השתתף בלהקת השוקולדה יחד עם צביקה פיק וגבי שושן, והופיע במחזמר שיער.

במהלך שנות השבעים, לוי זכה לפרסום רב כאשר הופיע יחד עם אשתו הזמרת אביבה פז בצמד "שוקי ואביבה" וזכה להצלחה רבה באירופה. הזוג ביצע את הלהיט "סניורינה - קונצרטינה" שמכר מעל שני מיליון עותקים.

לוי הלחין עבור הכל עובר חביבי את השיר "הלילה" שייצג את ישראל באירוויזיון 1981. באותה תחרות הלחין גם את השיר "מונה ליזה" שביצעה עירית בולקא.

לאחר שהשניים התגרשו פז חזרה לישראל ולוי עבר ללוס אנג'לס, שם החל לעבוד בכתיבת מוזיקה לסרטים ולסדרות אנימציה בטלוויזיה. יחד עם שותפו לעסקים חיים סבן, השניים ניהלו את חברת ההפקות Saban Entertainment , אשר הפיקה רבות מסדרות האנימציה הפופולריות בשנות התשעים ובהן הסדרה "פאוור ריינג'רס". החברה נמכרה לבסוף לחברת וולט דיסני בסוף העשור.

לוי הלחין אף מחזות זמר ישראליים בהם המחזה לילדים הכל אגדה בבימויו של אורי פסטר.

ללוי יש בסך הכל 14 תקליטי זהב ופלטינה, הוא הלחין מנגינות הפתיחה ליותר מ-130 תוכניות טלוויזיה ומכר מעל ל-14 מיליון תקליטים ברחבי העולם.

## חיים פרטיים
לוי היה נשוי לאנגלייה בשם קרלה וייט, אותה הכיר בשנות ה-60 כשהופיע באנגליה עם צביקה פיק. לשניים אף נולד בן משותף.
בשנות ה-70 חי עם אביבה פז. השניים נישאו באמצע שנות ה-70 והתגרשו זמן קצר לאחר מכן.
שוקי לוי התחתן ב-1977 עם שחקנית הטלוויזיה דבורה שלטון ("דאלאס"). לשניים בת משותפת, תמרה (ילידת 1981). כמו כן, קיים מערכת יחסים עם השחקנית שרה בראון ("ג'נרל הוספיטל", קטלין סטאר  מ"וי אר טרופרס"). לשניים בת משותפת, ג'ורדן (ילידת 1998).

## פסקולים לסדרות טלוויזיה
* "דרגון בול Z", 1996
* "אקס-מן", 1992
* "החתולים הסמוראים", 1991
* "לאקי לוק", 1990
* "קפטן אן", 1989
* "שוטרים וגנבים", 1988
* "דני שובבני", 1986
* "פאנקי השובבה", 1984
* "חוש-חש הבלש", 1983
* "הי-מן ושליטי היקום", 1983
* "ערי הזהב הנסתרות", 1982

## קישורים חיצוניים
* 

## הערות שוליים

__noTOC__

קטגוריה:מלחינים ישראלים
קטגוריה:מהגרים מישראל לארצות הברית
קטגוריה:ישראלים שנולדו ב-1947
קטגוריה:אמריקאים שנולדו ב-1947
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:סבן אנטרטיינמנט
אלבה (מכונית)

**אלבה** (בפורטוגלית: **Alba**) היא מכונית מרוץ בתצורת **[[רודסטר]]** מתוצרת **Fábricas Metalúrgicas Alba** אשר יוצרה בפורטוגל בין השנים 1952–1961.

דגם ה"אלבה" התבסס על מרכב דגם "פיאט C 1100" תוצרת קונצרן הרכב האיטלקי **[[פיאט]].**

המנוע הראשון אשר הורכב בדגמי ה"אלבה" היה מנוע "פיאט" 1,084 סמ"ק, אשר הוחלף במנוע בעל נפח גדול יותר,(1,491 סמ"ק) כדי לשפר את ביצועי הדגם.

## אלבה

* 2 מושבים
* 2 דלתות
* דגם ה"אלבה" השתתף ב-24 מרוצי מכוניות, מהם זכה ב-10 מרוצים ביניהם גביע פורטו סיטי בשנת 1953 (נהג מרוצים: פרנסיסקו קורטה-ריאל פריירה), ובשנת 1955 במרוץ "Oporto Wine Rally" (נהג מרוצים: אנטוניו אוגוסטו מרטינס פריירה (אשר תכנן ועיצב את הדגם)

## תמונות

קובץ:Alba 1952 CaramuloPT DSCN0123 (2859721202).jpg | דגם "אלבה"
קובץ:1952 Alba 90hp, 1500cc, 200kmh p1.JPG | דגם "אלבה" שנת 1952
קובץ:Motor Alba 1500.jpg  | מנוע 1,491 סמ"ק - דגם "אלבה"
קובץ:1952 Alba 90hp, 1500cc, 200kmh p2.JPG | דגם "אלבה שנת 1952"


## קישורים חיצוניים

* 
* 
* 

## הערות שוליים

קטגוריה:מכוניות מרוץ
קטגוריה:מכוניות קבריולה
קטגוריה:דגמי מכוניות שהושקו ב-1952
קטגוריה:כלי רכב המיוצרים בפורטוגל
הפדרציה הבין-לאומית לכדורעף

**הפדרציה הבין־לאומית לכדורעף** (בצרפתית: **Fédération Internationale de Volleyball**, בראשי תיבות: **FIVB**) היא הפדרציה הבין־לאומית של ענף הכדורעף, כולל כדורעף חופים. היא מאגדת 222 התאחדויות כדורעף לאומיות. משרדיה הראשיים נמצאים בלוזאן בשווייץ.

## היסטוריה
בסוף שנות ה-40, פדרציות אירופאיות התחילו לחשוב איך אפשר לקדם את תהליך הכדורעף וליצור לו פדרציה בין־לאומית. שיחות רבות בסופו של דבר הביאו להקמת הפדרציה הבין־לאומית לכדורעף בשנת 1947 בפריז. 14 פדרציות שונות מאירופה נפגשו ויצרו את FIVB. הנשיא הראשון של FIVB היה פול ליבאד.

בשנת 1984 פרש פול ליבאד ותפס את מקומו רובין אקוסטה, ומשרדי הפדרציה עברו מפריז ללוזאן.
הפדרציה מיוצגת בישראל על ידי איגוד הכדורעף בישראל אשר חבר בה במסגרת מרכז אירופה MEVZA.

## הארגון
במסגרת הפדרציה העולמית קיימות 5 פדרציות אזוריות אשר כל אחת אחראית על חלק אחר בעולם, ואלו הן:
* הפדרציה האפריקנית לכדורעף (Confédération Africaine de Volleyball - CAVB).
* הפדרציה האסיאנית לכדורעף (Asian Volleyball Confederation - AVC) - כוללת גם את אוקיאניה.
* הפדרציה האירופית לכדורעף (Confédération Européenne de Volleyball - CEV).
* הפדרציה של צפון, מרכז אמריקה והאיים הקריביים לכדורעף (North, Central America and Caribbean Volleyball Confederation - NORCECA).
* הפדרציה של דרום אמריקה לכדורעף (Confederación Sudamericana de Voleibol - CSV).

## דירוג נבחרות לאומיות

## קישורים חיצוניים
* 

* האתר הרשמי של FIVB

קטגוריה:ערכים שבהם תבנית בריטניקה אינה מתאימה
קטגוריה:פדרציות ספורט
פדרציה
גאוגרפיה של אוקראינה

[שמאל|ממוזער|250px|[מפה טופוגרפית של אוקראינה.]]

אוקראינה היא המדינה השנייה בגודלה באירופה. המדינה מחזיקה בעמדה אסטרטגית במזרח אירופה, תוך שהיא גובלת בים השחור בדרום; בפולין, בסלובקיה ובהונגריה במערב; בבלארוס בצפון; במולדובה וברומניה בדרום-מערב וברוסיה במזרח. חלקם הצפוני של הרי הקרפטים משתרע אל תוך שטחה של אוקראינה, בחלקה המערבי של המדינה (הפסגה הגבוהה ביותר בשטחה היא הוברלה, בגובה 2,061 מטרים מעל פני הים). עם זאת, מרבית שטחה של אוקראינה הוא ערבה המשתרעת מצפון לים השחור, ונחצית על ידי נהר הדנייפר, אשר חוצה את אוקראינה מצפון לדרום ונשפך לים השחור מערבית לחצי האי קרים, ליד שפך נהר הבוג הדרומי ונהר הדניסטר. חלקו של הגבול עם רוסיה עובר דרך ים אזוב.

## שטח
שטחה הכולל של אוקראינה הוא 603,700 קילומטרים רבועים. אורכם הכולל של כל גבולותיה היבשתיים הוא 4,558 קילומטרים. היא גובלת בבלארוס (891 קילומטרים), בהונגריה (103 קילומטרים), במולדובה (939 קילומטרים), בפולין (428 קילומטרים), ברומניה (169 קילומטרים בדרום, 362 קילומטרים במערב), ברוסיה (1,576 קילומטרים) ובסלובקיה (90 קילומטרים). אוקראינה גובלת, בנוסף, גם ב-2,782 קילומטרים של ים.
רובה של אוקראינה מורכב מערבות פוריות וממישורים. ההרים נמצאים בחלקה המערבי של המדינה (הרי הקרפטים) או בחצי האי קרים אשר בדרומה, בלבד. הנקודה הגבוהה ביותר באוקראינה היא ההר הוברלה, בגובה 2,061 מטרים מעל פני הים. במונחים של ניצול הקרקע, 58% משטחה של אוקראינה נחשבים כקרקע ראויה לעיבוד, 2% משמשים לגידולים קבועים, 13% הם אדמות מרעה, 18% הם יערות ו-9% הם אחרים. רק כ-5% מהשטח הוא הררי. ישנן ביצות רבות באגן הפריפיאט (ביצות פריפיאט), ושטחים עשירים בקרקע שחורה ופוריה ("צ'רנוזיום"). כ־15% מהשטח הוא עירוני.

### חלוקה היסטורית של אוקראינה
ממוזער|350x350 פיקסלים|מפת החלוקה ההיסטורית של אוקראינה
מבחינה היסטורית, אוקראינה מחולקת למספר אזורים שעדיין משתמשים בשמות שלהם ויש להם משמעות גם מבחינה גאוגרפית וגם מבחינה פוליטית. חלק מאזורים חופפים זה את זה.
* פודוליה - האזור המרכזי של מערב אוקראינה. משתרעת מגליציה עד לעיר טורגוביצה במזרח.
* ווהלין - או וולוניה, אזור שנמצא מצפון לפודוליה.
* פולסיה - רצועה צרה בין ווהלין לגבול בלארוס ופולין.
* רמת הדנייפר - השטח המרכזי של מגן אוקראינה. אזור שמשתרע מפודוליה ועד לנהר הדנייפר.
* שפלת הדנייפר - אזור שנמצא במרכז אוקראינה מזרחית לנהר הדנייפר.
* סלבודה - האזור מצפון לשפלת הדנייפר, שבמרכזו העיר חרקוב.
* הדונבאס - אזור שנמצא דרום מזרחית לשפלת הדנייפר ובירתו העיר דונצק.
*גליציה - חלק מממלכת פולין שעבר לשליטת האימפריה האוסטרו הונגרית, כיום מהווה את מרבית מערב אוקראינה.

## אקלים
לאוקראינה אקלים ממוזג יבשתי, ואקלים ים-תיכוני בחופו הדרומי של חצי האי קרים. חלוקת המשקעים במדינה אינה שוויונית: משקעים רבים יורדים במערב ובצפון ומעטים יורדים באזורים המזרחיים והדרום-מזרחיים. החורפים קרים לאורך הים השחור, ואף קרים יותר בפנים הארץ; הקייצים חמים ברובה של המדינה, וחמים מאוד בדרומה.

## משאבים טבעיים
משאבי הטבע העיקריים של אוקראינה כוללים מחצבי ברזל, פחם, מנגן, גז טבעי, נפט, מלח, גופרית, גרפיט, טיטניום, מגנזיום, קאוליניט, ניקל, כספית ועץ.

## בעיות סביבתיות
בעיותיה הסביבתיות של אוקראינה הן אספקה לקויה של מים ראויים לשתייה, זיהום אוויר ומים, ובירוא יערות. בנוסף, קיים זיהום רדיואקטיבי באזור מסוים בצפון המדינה החל משנת 1986, כתוצאה מאסון צ'רנוביל.

## קישורים חיצוניים

## הערות שוליים

*
אלקו אסקנדריאן

**אלקו אסקנדריאן** (באנגלית: **Alecko Eskandarian**; נולד ב-9 ביולי 1982) הוא כדורגלן עבר אמריקאי.

## ביוגרפיה
אסקנדריאן נולד בניו ג'רזי. הוא בנו של הכדורגלן האיראני, אנדרניק אסקנדריאן, ששיחק בקבוצת ניו-יורק קוסמוס מליגת ה-NASL.

לפני שהחל לשחק כדורגל מקצועני, שיחק אסקנדריאן שלוש שנים בקבוצת הכדורגל של אוניברסיטת וירג'יניה. בשנת 2000, זכה בתואר רוקי השנה של ה-ACC ובשנת 2002, זכה בפרס הרמן אחרי שכבש 25 שערים ובישל ארבעה בישולים לטובת קבוצתו.

בשנת 2003 נבחר אסקנדריאן על ידי די.סי. יונייטד במקום הראשון בסופר-דראפט. בעונתו הראשונה בליגה כבש אסקנדריאן שלושה שערים ובישל שני בישולים ב-23 משחקי ליגה. בעונה שלאחר מכן, לאחר שמאמן הקבוצה ריי האדסון הוחלף בפיטר נוואק, אסקנדריאן החל לשחק יותר והצדיק את היותו בחירה ראשונה בדראפט.

אסקנדריאן שיחק את משחקו הראשון בגביע ה-MLS ב-14 בנובמבר 2004. הוא סייע לדי.סי. יונייטד לנצח את קנזס סיטי וויזרס, בכך שכבש שני שערים בארבע דקות, וזכה בתואר ה-MVP של המשחק. את עונת 2005 סיים אסקנדריאן מוקדם עקב זעזוע מוח.

## קישורים חיצוניים

קטגוריה:אמריקאים ילידי ניו ג'רזי
קטגוריה:חלוצי כדורגל אמריקאים
קטגוריה:כדורגלנים אמריקאים
קטגוריה:ניו ג'רזי: כדורגלנים
קטגוריה:בוגרי אוניברסיטת וירג'יניה
קטגוריה:כדורגלני די.סי. יונייטד
קטגוריה:כדורגלני טורונטו
קטגוריה:כדורגלני ריאל סולט לייק
קטגוריה:כדורגלני צ'יבאס ארצות הברית
קטגוריה:כדורגלני לוס אנג'לס גלאקסי
קטגוריה:כדורגלני נבחרת ארצות הברית
קטגוריה:אמריקאים ממוצא איראני
קטגוריה:אמריקאים שנולדו ב-1982
אנדרניק אסקנדריאן

**אנדרניק אסקנדריאן** (בארמנית: **Անդրանիկ Իսքանտարեան**; נולד ב-31 בדצמבר 1951) הוא כדורגלן איראני-אמריקאי ממוצא ארמני.
## קריירה
אסקנדריאן שיחק במונדיאל 1978 במדי נבחרת איראן. זמן קצר לאחר מכן, בתחילת עונת 1979, עבר לשחק בקבוצה המובילה בארצות הברית באותה תקופה, ניו יורק קוסמוס. בשנת 1984, עבר אסקנדריאן לניו יורק אקספרס מליגת ה-MISL, שבה שיחק במשך כמה שנים.

אסקנדריאן קיבל אזרחות אמריקאית ב-1984. בנו, אלקו, היה כדורגלן מקצועני אף הוא.

## קישורים חיצוניים

קטגוריה:בלמי כדורגל איראנים
קטגוריה:כדורגלנים איראנים
קטגוריה:בלמי כדורגל אמריקאים
קטגוריה:כדורגלנים אמריקאים
קטגוריה:טהראן: כדורגלנים
קטגוריה:כדורגלני ניו יורק קוסמוס
קטגוריה:כדורגלני נבחרת איראן
קטגוריה:כדורגלנים באולימפיאדת מונטריאול (1976)
קטגוריה:כדורגלני מונדיאל 1978
קטגוריה:מהגרים מאיראן לארצות הברית
קטגוריה:אמריקאים שנולדו ב-1951
קטגוריה:איראנים שנולדו ב-1951
דון קישוט בירושלים

**דון קישוט בירושלים** הוא סרט ישראלי עלילתי קצר משנת 2005 שבוים על ידי דני רוזנברג, בהפקת בית הספר סם שפיגל לקולנוע ולטלוויזיה, ירושלים. הסרט זכה בציון לשבח בתחרות דוב הזהב לסרט הקצר בפסטיבל הסרטים הבינלאומי בברלין, וזכה להקרנה בטקס פרסי האקדמיה האירופאית. הוקרן בקביעות בקולנוע דיזנגוף שבתל אביב.

עלילת הסרט מתארת את קורותיהם של דון קישוט וסנצ'ו פנשה (שמואל וולף וגבי עמרני), הנוחתים בנתב"ג 2000. הם מגיעים אל גבעה בציר עוקף ירושלים הצופה אל גדר ההפרדה בין ישראל לרשות הפלסטינית ומתבוננים ביעד. הם כבר בעשור השביעי לחייהם. לדון קישוט כבר קשה לעלות על הסוס, וכלי העזר כבדים לפנצ'ו, אך דון קישוט נחוש להסתער.

## צוות
* **תסריט ובימוי**: דני רוזנברג
* **שחקנים**: שמואל וולף וגבי עמרני
* **הפקה**:  דנה בלנקשטיין
* **צילום**:  איתמר מנדס-פלור
* **עריכה**:  נטע דבורקיס
* **ציורים**: מיכאל פאוסט
* **מוזיקה**: גיל אוונס

## פרסים ופסטיבלים נבחרים
* ציון לשבח דוב הזהב בתחרות הרשמית, פסטיבל ברלין, גרמניה 2005
* פרס ראשון - פסטיבל Social justice ירושלים 2005
* פרס ראשון לסרט עלילתי, הביאנלה בפיזה, איטליה 2005
* פרס ראשון לסרט הקצר, פסטיבל מיאמי, ארצות הברית 2006
* הסרט הטוב ביותר, EUROMED 2006
* פסטיבל פיפ"א-ביאריץ, צרפת, 2006
* פסטיבל הסרטים הבינלאומי בטורונטו, קנדה, 2006
* פסטיבל קראקוב, פולין, 2006
* פסטיבל מוסקבה לבתי ספר לקולנוע, רוסיה, 2006

## קישורים חיצוניים

* 
* 

קטגוריה:סרטים ישראליים קצרים
קטגוריה:ירושלים בקולנוע
קטגוריה:דון קישוט
דיספלזיה

270px|ממוזער
**דִּיסְפְּלַזְיָה** (באנגלית: **Dysplasia**, תרגום מיוונית: "צורה רעה". במינוח האקדמיה ללשון העברית: **פֶּרַע הִתְפַּתְּחוּת**) היא מונח מעורפל המשמש בפתולוגיה להתייחסות לחריגות בהתפתחות או בצמיחה ובידול של האפיתל (דיספלזיית אפיתל).

מונחים כמו דיספלזיית ירך, דיספלזיה סיבית מעידים על התפתחות חריגה ברמה המיקרוסקופית וגם המאקרוסקופית.

התסמונת המיאלודיספלזטית או דיספלזיה של תאים יוצרי דם, מראה עליה במספרם של תאים לא בשלים במח העצם, וירידה בתאים בוגרים ופונקציונליים בדם.

לעיתם גידולים דיספלזטיים נסוגים ללא התערבות, במקרה שאין נסיגה ספונטנית ניתן להסיר את הגידול בניתוח, בצריבה או בהקפאה. הסרת הרקמה הדיספלזטית מונעת התפתחותה של הדיספלזיה לגידול סרטני מלא- ניאופלזיה.

הדיספלזיה הידועה ביותר היא הנגע הקדם סרטני של צוואר הרחם (cervical intraepithelial neoplasia - CIN). אף על פי שנשים חשות ברקמה הלא נורמלית רק לעיתים נדירות, הדיספלזיה מתגלה בבדיקת משטח צוואר הרחם וכך מטופלת מבעוד מועד לפני התפתחות סרטן צוואר הרחם.

## דיספלזיית אפיתל
270px|ממוזער
270px|ממוזער
דיספלזיית אפיתל מורכבת מהתרחבות של תאים לא בשלים (כגון תאים של האקטודרם), עם ירידה במספר ומיקום של תאים בוגרים במקביל. דיספלזיה היא בדרך כלל מעידה על תהליך ניו-פלסטי מוקדם. משתמשים במונח דיספלזיה בדרך כלל כשמדובר בחריגות תאית המוגבלת לרקמת מקור, כמו במקרה של נאופלזיה מקורית מוקדמות.

דיספלזיה, שבה מתעכבת הבשלה וההתמיינות של התאים, יכולה להתנגד למטפלזיה, שבה תאים בוגרים, מתמיינים מסוג אחד מוחלפים על ידי תאים בוגרים, מתמיינים מסוג אחר.

### דוגמאות
אחת הדוגמאות לדיספלזיה היא דיספלזיה אפיתילית של צוואר הרחם (גידול תוך-אפיתל של צוואר הרחם - הפרעה שבדרך כלל מזוהה על ידי בדיקת פאפ חיובית) שנוצרת על ידי עליה בהיקף התאים הלא בשלים המוגבלות למשטח הרירי, ולא חודרים לתוך הרקמה הרכה העמוקה דרך הקרום הבסיסי (Basement membrane)

### מיסוך
חלק מבדיקות גילוי סרטן יכולות להיקרא "מיסוך לדיספלזיית אפיתל". העיקרון מאחורי בדיקות אלה הוא שרופאים מצפים שדיספלזיה מתפתחת אצל בן אדם טיפוסי באותו קצב של האוכלוסייה. בהתבסס על העיקרון הזה חוקרים מעצבים את המלצות מיסוך עם ההנחה שאם הרופא לא יכול למצוא דיספלזיה בזמן מסוים, אז קביעת עוד בדיקה בלי לחכות תקופה עד שיהיה פוטנציאל להתפתחות דיספלזיה חדשה עלולה להוות בזבוז של משאבים רפואיים של המטופל והמטפל כי הסיכויי לגלות משהו חדש יהיה קלוש מאוד.

## ראו גם
* סרטן (מחלה)

* מטפלזיה

## לקריאה נוספת
* The Parents' Guide to Hip Dysplasia Paperback – April 9, 2013 by Betsy Miller

## קישורים חיצוניים

* 

* אתר NCI - (אנגלית)

* דיספלזיה של מפרק הירך

## הערות שוליים

קטגוריה:סרטן
קטגוריה:פתולוגיה
מטפלזיה

**מטפלזיה** (באנגלית: **Metaplasia**) פירושה שינוי הפיך ברקמה הנגרם כאשר סוג תא בוגר אחד מוחלף על ידי סוג תא בוגר אחר. ההחלפה נגרמת פעמים רבות עקב חשיפה לגירוי מתמיד כתוצאה מדלקת או חשיפה לחומרים כימיים. המטפלזיה מאפשרת לגוף להחליף את הרקמה הנחשפת לתנאים הקשים בתאים עמידים יותר.

בניגוד לדיספלזיה מטפלזיה אינה נחשבת כשלב קדם סרטני כיוון שלא מעורבים בה מוטציות, בנוסף בניגוד לדיסלפסיה במטפלזיה תאים בוגרים מסוג אחד לא מתמיינים לתאים מסוג שונה, אלא תאי פרקורסור (תאי גזע) מתמיינים לתאים מסוג שונה. 
## קישורים חיצוניים

* 

קטגוריה:פתולוגיה
תמנון החוף

ממוזער|סרטון המראה תמנון החוף בתנועה
ממוזער|תמנון החוף
**תְּמָנוּן החוף** או **תְּמָנוּן סְלָעִים** (שם מדעי: *Octopus vulgaris*), הוא מין המשתייך לתמנונאים. הוא בעל שמונה זרועות ציד ארוכות השוות באורכן, שעל כל אחת מהן שתי שורות של כפתורי הצמדה. הוא בעל לסתות חומות חזקות ובלוטות רוק המפרישות חומר ארסי. הוא טורף פעיל בשעות היום, וצד דגים, סרטנאים ולפעמים גם רכיכות באמצעות קידוח חור בקונכיותיהן. בשעת סכנה הוא נוטה לברוח באמצעות זינוק-שחיה, תוך פליטת ענן דיו שחור וסמיך.
עונת הרבייה היא בתחילת האביב, ונקבת תמנון החוף מטילה את הביציות שלה (בין 400-120 אלף) במים רדודים, לאורך תקופה הנמשכת כחודש. משך הדגירה על הביצים הוא 25–60 ימים, בהם הנקבה מפסיקה לאכול. רבות מהנקבות מתות לאחר הבקיעה.

אורכו של תמנון החוף (כולל הזרועות) הוא 1.2 מטר אצל הנקבה, ו-1.3 מטר אצל הזכר.
זהו מין שכיח, אשר נמצא באזור הכרית, החופים הסלעיים ואף בעומק הים (עד לעומק של 292 מטר).
הוא נפוץ במזרח הים התיכון ובמערבו, במזרח האוקיינוס האטלנטי, בין איי בריטניה לסנגל, אנגולה ודרום אפריקה, ובמערב האוקיינוס האטלנטי, מאמריקה הצפונית עד פלורידה ואיי ברמודה.

## פיזיולוגיה
**מערכת העצבים:** לתמנון המצוי קיים היעדר ייצוג סומטוסנסורי במערכת העצבים המרכזית (Hochner 2009). בשונה מאורגניזמים אחרים ממשפחת הרכיכות, לתמנון המצוי ישנה מערכת עצבים מרכזית שונה. מספר הנוירונים הכולל במערכת העצבים של התמנון מגיע ל-500 מיליון נוירונים, מתוכם מתרכזים כ-350 מיליון במערכת העצבים הפריפריאלית שבזרועותיו, בעוד ש-50 מיליון נוירונים מתרכזים במערכת העצבים המרכזית שלו. מערכת העצבים המרכזית ומערכת העצבים הפריפריאלית יוצרים יחדיו מערכת משולבת, לפיה מערכת העצבים הפריפריאלית מעבירה כמות גדולה של מידע סנסורי למוח (Young, 1971). ניכר כי מערכת העצבים הפריפריאלית שולטת במספר פעולות מורכבות שמבוצעות על ידי כל זרוע (Gutfreund, 2006). מערכת אסטרטגית ייחודיות זו של פישוט השליטה המוטורית מאפשרת לתמנון לבצע משימות מורכבות ומתואמות.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ז'ורז' קיווייה
קטגוריה:תמנוניים
קטגוריה:הים התיכון: בעלי חיים
קטגוריה:בעלי חיים בחופים
קטגוריה:בעלי חיים שתוארו ב-1797
2007

__TOC__

## אירועים בולטים בעולם

[ממוזער|150px|27 בדצמבר: ראש ממשלת [פקיסטן לשעבר, בנזיר בוטו, נרצחת על ידי מתנקש]]

## נולדו

**אוגוסט**

13 באוגוסט – נדב חנציס, זמר יוצר ישראלי

## נפטרו
[140px|ממוזער|שמאל|[בוריס ילצין]]
[140px|ממוזער|שמאל|[אינגמר ברגמן]]
[140px|ממוזער|שמאל|[לוצ'יאנו פבארוטי]]

## לוח שנה

## קישורים חיצוניים
לוליגו שקוף

**לוליגו שקוף** או **דְּיוֹנוּן-רַחַף סְנַפִּירְתָן** (שם מדעי: *Loligo vulgaris*) הוא מין דיונון במשפחת הלוליגיים ובמחלקת הסילוניות, השכיח באזור הים התיכון ובאוקיינוס האטלנטי. הוא מוכר בשם העממי "קלמארי".
## מאפיינים
ללוליגו שקוף גוף מוארך, שקוף ודמוי חץ. חלקו העליון בגוון ורוד אדמדם עם נקודות לבנבנות. סנפירי הצד משולשים ונמשכים לאורך שני שלישים מגופו. בזרועות הציד ישנם כפתורי הצמדה, כשהמרכזיים גדולים בהרבה מן הצדדיים. הזכר מגיע לאורך של 64 ס"מ לעומת הנקבה שמגיעה ל-36 ס"מ.

הבוגרים חיים בלהקות במים העליונים והרחק מהיבשה. הצעירים חיים קרוב יותר אל החוף. ניזון מדגים וסרטנים. 

בעונת הרבייה צבעי גופו של הזכר משתנים ומתגוונים, בעיקר בסביבת זרועותיו. הזכר בוחר נקבה ומפריד אותה מן הלהקה באמצעות תנועת שחייה מיוחדת. עם תום החיזור, נצמד הזכר לנקבה, מקרב את ראשה אל ראשו ומדביק בחלל גלימתה, תיקים של תאי זרע באמצעות זרוע מיוחדת הקרויה הקטוקוטיל. כאשר הנקבה פולטת את ביציות דרך משפך הגלימה, הן עוברות הפריה. הנקבה יוצרת משטח הטלה מתחת לאבנים או בין סדקי סלעים, בו היא מצמידה את הביצים כאשר הן מסודרות ב"נקניקיות" שמכילות 3–4 ביצים באחת. משטח המלטה יחיד מכיל בין 3,000 ל-6,000 ביצים.

הצעירים זהים לחלוטין לבוגרים, מלבד זרועות הציד הקצרות יחסית. הם חיים זמן קצר בקרקעית ואז עוברים למים הפתוחים. בגרות מינית מתרחשת בגיל שנה, אורך חיים כשנה וחצי עד שנתיים.

## קישורים חיצוניים

* 

## הערות שוליים

קטגוריה:בעלי חיים שתוארו ב-1798
קטגוריה:טקסונים שתוארו בידי ז'אן-בטיסט דה לאמארק
קטגוריה:לוליגיים
ספירולאים

**ספירולאים** (שם מדעי: Spirulida) היא סדרה של רכיכות המקורבת לדיונון. בסדרה זו ידועות שבע משפחות אולם שש מתוכן נכחדו. המין היחידי הקיים היום הוא ספירולה שופרית.

המשפחות בסדרה זו:
*Groenlandibelidae - נכחד
*Adygeyidae - נכחד
*Belemnoseidae - נכחד
*Belopteridae - נכחד
*Spirulirostridae - נכחד
*Spirulirostrinidae - נכחד
*ספירוליים (Spirulidae) ובו מין יחיד ספירולה שופרית (*Spirula spirula*).

## קישורים חיצוניים

קטגוריה:דיונונים
אבירי השולחן העגול

שמאל|ממוזער|230px|המלך ארתור ואביריו סביב השולחן העגול.
**אבירי השולחן העגול** הוא כינוי לאבירי **[[המלך ארתור]]**, דמויות אגדתיות של גיבורים בשריון המופיעים באגדות הארתוריאניות.

האבירים היו עוזריו הראשיים של ארתור בכל נושאי הצבא, ולעיתים גם בשליטה בממלכה, מעמדם היה גבוה מאוד, ועד היום "אבירי שולחן עגול" משמש כינוי למקבל החלטות. המלך ארתור, שדגל בשוויון, רצה שכולם יהיו שווים לו, ולכן, על מנת שלא יהיה "ראש-השולחן", הושיב את כל אביריו מסביב לשולחן עגול, כשהוא עצמו יושב בשולחן כאחד האבירים. האגדות מספרות סיפורים רבים על השולחן העגול, בהם סיפורים על החרב אקסקליבר, שם דנו האבירים במתקפותיהם העתידיות.

האבירים מוזכרים במקורות שונים, אך למרות ריבוי האזכורים שלהם, המקורות על פי רוב אינם תואמים זה לזה. במקורות שונים מופיעים מאפיינים שונים של האבירים. חלק מן האבירים מוזכרים שוב ושוב במקורות שונים, ואילו אחרים מוזכרים במקור אחד בלבד. גם כמות האבירים אינה אחידה, ומספרם נע בין 12 במקורות אחדים, ל-150, ואף יותר במקורות אחרים.

## קוד האבירות
אחד המאפיינים המפורסמים של אבירי השולחן העגול הוא "קוד האבירות", קוד התנהגות אצילי ומכובד שבבסיסו נאמנות. סר תומאס מאלורי שכתב את הספר על אבירי השולחן העגול, קבע את החוקים הבסיסיים של האבירות כך:
* לא לכעוס או לרצוח.
* לא לבגוד, ולהתרחק מבוגדים.
* לא להיות אכזר, ולהפגין רחמים כלפי מי שמבקש רחמים.
* לא להשתמש בכוח כנגד נשים.
* לא לצאת לקרב למען אהבה או הנאה ארצית.
* לשמש דוגמה לפשוטי העם.

## שמות אבירים מפורסמים
* **[[המלך ארתור]]**
* **[[סר לנסלוט דו לאק]]**
* **[[סר אקטור]]**
* **סר [[הליאן הלבן]]**
* **סר [[גלהאד]]**
* סר פרסיבל
*סר גאווין

## קישורים חיצוניים

קטגוריה:דמויות בדיוניות
קטגוריה:אגדות המלך ארתור
ספירולה שופרית

**ספירולה שופרית** או **ספירולת קרן האַיִל** או **סִילוֹנִית סְלִיל** (שם מדעי: *Spirula spirula*; באנגלית: **Ram's Horn Squid**), הוא מין ייחודי של רכיכת ים המקורבת לדיונון. הוא מין היחיד הידוע היום ושאינו נכחד בסדרת הספירולאים. אורכה עד 45 מ"מ. היא נפוצה באזור המזופלגי (עומק של 150 עד 2,000 מטרים) של הים הטרופי הפתוח. מציאת פריטים חיים בגדר מאורע נדיר, בגלל גודלם ואזור תפוצתם.

## תיאור המין
למין זה מספר מאפיינים בולטים:
*גוף הבנוי משמונה זרועות ציד, שלוש מהן גדולות וחזקות יותר מהשאר. בנוסף בעל שתי זרועות מוארכות. הראש הוא כשל דיונון.
* נוכחות סיבי קולגן היוצרים גוון נוצץ כספי.
* כתר הזרועות צר יותר מהאופייני.
* עיניים הבולטות החוצה.
* הגלימה (mantle) בנויה בצורה שונה ואופיינית.
*קיומה של קונכית פנימית.

ממוזער|250px|קונכיית הספירולה השופרית
הקונכית הפנימית בלתי רגילה ולא אופיינית, היא בצורת קרן אַיִל (open planispiral). היא בנויה מתאים המופרדים בפיתולים אשר אינם נוגעים אחד בשני.
הקונכית משמשת כאמצעי ציפה. מיקומה בגופה של הספירולה, יוצר מצב שהיא מכוונת את ראשה כלפי למטה בשביל תנועה אנכית. בשעת תנועה מטה, הרגליים פונות למעלה ונעות במעין תנועה ספירלית היוצרת מעין חתירה מטה.

הספירולה מסוגלת להכניס את כל ראשה ורגליה אל תוך הגלימה, ואף לסגור את הפתח בצורה שרירית (flaps).

למרות גודל הסילוניות בעלי אישונים המסוגלים להתרחב ולהתכווץ, יכולתה של הספירולה היא מהטובות והקיצוניות ביותר ומאפיינת את המין.

גלגול חיה של הספירולה, מתחיל מהנחת ביצים שאינן גדולות מ-2 מ"מ על קרקעית הים. עובדה שאוששה הערכה זו היא מציאותם של פרטים קטנים ביותר בעומקים, פרטים אלו אופיינו במיעוט זרועות ובמקור הבולט מחוץ לראש שעוד לא גדל.  אורך חייה של הספירולה הוא 18 עד 20 חודשים.

## קישורים חיצוניים

## הערות שוליים

קטגוריה:דיונונים
קטגוריה:מינים יחידים במשפחתם
קטגוריה:רכיכות יחידות בסוגם
קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758